b"\n_START_ARTICLE_\nPremis Oscar de 1995\n_START_SECTION_\nCuriositats\n_START_PARAGRAPH_\nLa pel\xc2\xb7l\xc3\xadcula m\xc3\xa9s nominada de la nit fou Braveheart de Mel Gibson amb 10 nominacions, i tamb\xc3\xa9 fou la vencedora de la nit amb cinc premis, entre ells millor pel\xc2\xb7l\xc3\xadcula, director o fotografia. Braveheart es convert\xc3\xad en el nov\xc3\xa9 film a l'aconseguir el premi de millor pel\xc2\xb7l\xc3\xadcula sense rebre cap nominaci\xc3\xb3 pel seu elenc d'actors._NEWLINE_Amb la seva vict\xc3\xb2ria com a millor actriu secund\xc3\xa0ria per Poderosa Afrodita Mira Sorvino es convert\xc3\xad en la segona actriu en aconseguir el premi mencionat per una pel\xc2\xb7l\xc3\xadcula dirigida per Woody Allen._NEWLINE_La vict\xc3\xb2ria d'Emma Thompson pel seu gui\xc3\xb3 de Sentit i sensibilitat la convert\xc3\xad en la primera persona (home o dona) en aconseguir sengles Oscars com a actriu i guionista._NEWLINE_En aquesta edici\xc3\xb3 es decid\xc3\xad dividir la categoria de millor m\xc3\xbasica original en dues branques, una per pel\xc2\xb7l\xc3\xadcules dram\xc3\xa0tiques i una altra per c\xc3\xb2miques o musicals davant el domini aclaparador de la factoria Disney en els \xc3\xbaltims anys. L'exist\xc3\xa8ncia d'aquesta divisi\xc3\xb3, per\xc3\xb2, fou breu, ja que en quatre anys tornaren a confluir en una d'\xc3\xbanica."